钦定古今图书集成/明伦汇编/氏族典/第617卷 > 《凌迪知万姓统谱》 > 濮阳兴
## 钦定古今图书集成/明伦汇编/氏族典/第617卷 > 《凌迪知万姓统谱》 > 濮阳兴

按《吴志濮阳兴传》：“兴字子元，陈留人也。父逸，汉末避
乱江东，官至长沙太守。兴少有士名。孙权时以五官
中郎将使蜀，还为会稽太守。时琅琊王休居会稽，兴
深与相结。及休即位，征兴为太常卫将军，平军国事，
封外黄侯。永安三年，迁为丞相，与休宠臣左将军张
布共相表里，邦内失望。七年七月，休薨。左典军万彧”
素与乌程侯孙皓善，乃劝兴布，于是兴布废休适子
而迎立皓。皓既践阼，加兴侍郎，领青州牧。俄彧谮兴
布追悔前事，十一月朔，入朝。皓因收兴布，徙广州，道
追杀之，夷三族。